《哭桥陵》
宋代·何梦桂

百年弓剑入桥陵，岂料三泉化劫尘。
空有鱼灯照荒土，忍将玉劫问遗民。
苍梧日落啼丹雀，金粟云深卧石麟。
寒食家家上后冢，六宗盂饭属何人。

作者简介：淳安人，生卒年均不详，约宋度宗咸淳中前后在世。咸淳元年，（公元一二六五年）进士，为太常博士，历监察御史官，大理寺卿。引疾去，筑室小酉源。元至元中，屡召不起，终于家。梦桂精于易，著有易衍及中庸，致用。